AI: Neural Network for Beginners (Part 3 of 3) - CodeProject 11,178,826 members (73,006 online)
Last Visit: 31-Dec-99 19:00 Last Update: 26-Jan-15 13:42Refresh1 List of love spells that work ▷ Tuko.co.ke
Kenyan jokes List of all tv stations in Kenya Diana Marua Online jobs in Kenya for students Bekendstelling: Die tafste Duster | Maroela Media
Renault Duster (Foto: Verskaf)
Dit is regtig lekker as ŉ kar goed is. Dit is lekkerder as hy goed is in ŉ klomp verskillende aspekte. Een só ŉ lekker kar is die nuwe Renault Duster.
Hy is ruim en baie goeie waarde. Hy is lig op diesel en lieflik sag geveer. ŉ Uitblinker vir ŉ medium-grootte gesinsmotor. Die Duster is nou uiteindelik nóg beter gemaak met die bekendstelling van die 4WD-model.
So, neem ŉ gewone Duster met al sy goeie eienskappe, gee vir hom 4×4 en jy sit dán met ŉ 4×4 wat maklik baie verder sal gaan as wat die meeste mense verwag. Dit is ŉ bekwame 4WD-voertuig met sitplek vir vyf en ŉ dieselenjin wat 5,2 ℓ/ 100 km kan handhaaf – vir R327 900. Dis indrukwekkend.
Soos ek met die bekendstelling gesê het – die voertuig is amper perfek. Die bougehalte is baie verbeter van sy voorganger, dit is luuks en ruim, die vering is lekker sag, daar is ŉ groot kattebak, daar is ŉ goeie spesifikasievlak met navigasie, CarPlay én Android Auto.
Ja, ek sal graag die 4WD met Renault se EDC (Efficient Dual Clutch) wou gesien het – maar daai ratkas het nie 4WD-vermoë nie.
Die handrat in die nuwe Duster 4WD bly ŉ sesspoed. Die eerste rat is steeds so kort vir 4×4 doeleindes – maar ek is baie bly dat hulle die vyfde en sesde ratte se verhouding bietjie langer gemaak het. Die vorige 4WD het bo 3 000 r/min geluier teen 120 km/h. Die nuwe een by 2 500 r/min. Dit maak ŉ reuseverskil in die brandstofverbruik. My rymaat wat saam met my by die bekendstelling was, het ŉ indrukwekkende 5 ℓ/ 100km gehandhaaf op so 80 km. Ek het 5,5 ℓ/ 100 km gekry op die 80 km terug. ŉ Pel besit die vorige 4WD en hy sukkel om onder die sewes in te kom.
Die 4×4 stelsel is geleen uit ander Renault/ Nissan-produkte. Die Duster se stelsel kom uit die Nissan X-trail uit. ŉ Mens het 2WD, Auto en Lock. As ŉ mens hom ‘Lock’ dan versprei die voertuig die wringkrag eweredig tussen die vier wiele met die hulp van vastrapbeheer en ABS. In die werklikheid kan die Duster heelwat hindernisse aandurf. Al wat hom gaan terughou is op vreeslike steil opdraandes waar die gebrek aan laestrek moontlik ŉ koppelaar gaan seer maak.
Die Duster is toegerus met afdraand-beheer wat die voertuig teen 10 km/h teen ŉ helling laat afkruip. Ek verkies dit nóg stadiger, so gebruik maar steeds my voeg op die rempedaal. Die 210 mm grondvryhoogte is beter as heelwat sportnutsvoertuie op die mark.
Die Duster 4WD word aangedryf deur Renault se indrukwekkende 1,5 viersilinderturbodieselenjin wat 80 kW en 260 Nm lewer. 0 – 100 km/h is beskikbaar in 12,5 sekondes en hy sal aanhou draf tot 168 km/h. Naellope is nie die Duster se sport nie – maar gaan van die teerpad af, dán begin hy sing. Padhouvermoë is in die kol vir dié grotte sportnutsvoertuig, en die ritgehalte is fantasties.
Renault Duster 1.6 Expression 84 kW/ 156 Nm 7 ℓ/ 100 km R255 900
Renault Duster 1.5 dCi Dynamique 66 kW/ 210 Nm 5.1 ℓ/ 100 km R288 900
Renault Duster 1.5 dCi Dynamique EDC 80 kW/ 250 Nm 4.8 ℓ/ 100 km R322 900
Renault Duster 1.5 dCi Dynamique 4×4 80 kW/ 260 Nm 5.2 ℓ/ 100 km R327 900
Renault Duster 1.5 dCi Prestige EDC 80 kW/ 250 Nm 4.8 ℓ/ 100 km R340 900
Die reeks word gedek deur ŉ 5 jaar/ 150 000 km waarborg en 3 jaar/ 45 000km diensplan.
Wanneer ons in Junie weer tyd met die Duster 4WD deurbring sal ons by Groenkloof gaan 4×4 en dit vir julle op video vaslê en hom dán teen sy mededingers vergelyk. Gaan toetsbestuur een – jy sal moontlik verbaas wees.
Klink die deure nog soos dun koeldrankblikkies as mens dit toemaak?
Julle het nie so lank terug oor die nuwe Duster gerapporteer nie. Hoe is stukkie werk anders as die vorige een? Mis ek dalk iets?
Ek sal graag wil sien hoeveel van hierdie tafste 4×4 oorbly as hy n draai deur Kaokoland gery het.
Myne het 85 000 harde kilometers op. Hy kan 170km/h haal en teen Lesotho opdraandes het sy 1.5 turbo diesel menige voertuig op hulle bonnets laat kyk. Dit is nie n Land Cruiser nie maar kan moderne Land Rovers aanvat van die pad af. En ratkas gee nie probleme soos Rangeer bakkie wat ook nie hou in Kaoko veld nie. Maar RSG kom nie naby as jy berge en vlaktes aandurf nie. Nie almal van ons het R700k plus om n 4×4 te koop vir die image nie. En dit is wat die Duster so lieflike voertuig maak. Hy kan… Lees meer »
Ek karring nou al 2 jaar aan my man vir een, miskien kan ek een kry vir my verjaarsdag.